钦定古今图书集成/理学汇编/字学典/第052卷 > 张怀瓘书断 > 《篆家歌》〈有序〉元·钱惟善
## 钦定古今图书集成/理学汇编/字学典/第052卷 > 张怀瓘书断 > 《篆家歌》〈有序〉元·钱惟善

云间善篆，以所书瘗之细林山中，题曰《篆冢》。爰来征诗，遂赋长句以寄〈“云间” 者，朱芾孟辨也。又见《董佐才诗》。〉

包羲卦画龟龙出，颉俑造书鬼夜泣。俯观鸟兽迒蹄
迹，依类象形文字立。以迄五代咸东封，改易殊体靡
有同。《周官》保氏教国子，《六书》大义开群蒙。太史籀文
古少异，小篆从省由秦始。仓颉爰历博学篇，三家著
述初传世。秦燔经籍狱讼炽，乃当隶书趋约易。古文
虽绝汉章行，尉律学童乃课试。东阁祭酒太岳孙，夙
尝受业贾氏门。悯悼俗图昧所向，博采籀古加讨论。
揭示上下明指事。转注假借形声意立一为端，亥毕
终分别部。居不杂厕，亘千万古。知《字原》昭若列星丽
《躔次》。中兴斯学曰阳冰，入室操戈何背戾。二徐训释
浩江河，仲也祛妄言不颇。〈徐楚金著祛妄辨李阳冰之误〉吴兴张有
两杰出，复古正俗订舛讹。布衣道士钱道住，玩世端
如郭忠恕。三十六举仅成篇，蝉脱遗踪不知处。席中
如带恶安西，鼓皮离禹良可吁。汉家去古尚未远，成
皋印文犹重摹。云间苦嗜古，手挍科虫辨鱼鲁。明窗
净几风日佳，临模一扫千番楮。《商彝》周鼓真吾师。
《匾沈著沙画锥》“鸾回凤翥龙夭矫，长戈短剑相交驰。
书草日积充栋楣，保爱何啻璧与珪。细林山中一坏
土，缃笈缄縢重闭之。於乎禊帖藏玉匣，终致温韬举
䒩臿。亦恐虹光夜烛天，定有窃开窥笔法。冢头草鸣
寒蛩，薶文瘗笔同高风。后三千年见白日，好事应营
马鬣峰。”